ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ଥାପନା ଦିବସ ଅବସରରେ ତଟରକ୍ଷୀ ବାହିନୀ କର୍ମଚାରୀମାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ଥାପନା ଦିବସ ଅବସରରେ ତଟରକ୍ଷୀ ବାହିନୀ କର୍ମଚାରୀମାନଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ତଟରକ୍ଷୀ ବାହିନୀ କର୍ମଚାରୀମାନଙ୍କୁ ସ୍ଥାପନା ଦିବସର ଶୁଭେଚ୍ଛା । ଭାରତୀୟ ତଟରକ୍ଷୀ ବାହିନୀ ନିଜ କାର୍ଯ୍ୟଦକ୍ଷତା ଓ ଆମ ତଟଗୁଡିକୁ ସୁରକ୍ଷିତ ରଖିବାର ପ୍ରୟାସ ପାଇଁ ପରିଚିତ । ସେମାନଙ୍କ ଆଗାମୀ ପ୍ରୟାସଗୁଡିକ ପାଇଁ ମଧ୍ୟ ଶୁଭେଚ୍ଛା ଜଣାଉଛି । @IndiaCoastGuard”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସାମର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ତରୁଣ ଗୋଗୋଇଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ଆସାମର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ତରୁଣ ଗୋଗୋଇଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ଶ୍ରୀ ତରୁଣ ଗୋଗୋଇ ଜୀ ଜଣେ ଲୋକପ୍ରିୟ ନେତା ଏବଂ ଅନୁଭୂତି ସମ୍ପନ୍ନ ପ୍ରଶାସକ ଥିଲେ । ବହୁ ବର୍ଷର ରାଜନୈତିକ ଅଭିଜ୍ଞତା ତାଙ୍କ ନିକଟରେ ଥିଲା । ତାଙ୍କ ବିୟୋଗରେ ମର୍ମାହତ । ଏହି ଦୁଃଖଦ ମୁହୂର୍ତ୍ତରେ ତାଙ୍କ ପରିବାର ଏବଂ ସମର୍ଥକଙ୍କ ପ୍ରତି ମୋର ସମବେଦନା । ଓମ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମକର ସଂକ୍ରାନ୍ତି ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମକର ସଂକ୍ରାନ୍ତି ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ମକର ସଂକ୍ରାନ୍ତିର ମଙ୍ଗଳକାମନା ।”
SR
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କୋଭିଡ ଯୋଗୁଁ ଭାରତରେ ଅଟକି ରହିଥିବା ଭାରତୀୟ ଭିସାଧାରୀ ବିଦେଶୀ ନାଗରିକ ଚଳିତବର୍ଷ ଅଗଷ୍ଟ ୩୧ତାରିଖ ପର୍ଯ୍ୟନ୍ତ ରହିପାରିବେ
କରୋନା ମହାମାରୀ ଯୋଗୁଁ ବ୍ୟାବସାୟିକ ବିମାନ ଚଳାଚଳ ୨୦୨୦ ମାର୍ଚ୍ଚରୁ ବନ୍ଦ ରହିଥିବାରୁ ବୈଧ ଭାରତୀୟ ଭିସାରେ ଭାରତକୁ ଏହି ତାରିଖ ପୂର୍ବରୁ ଆସିଥିବା ଅନେକ ବିଦେଶୀ ନାଗରିକ ଅଟକି ରହିବାକୁ ବାଧ୍ୟ ହୋଇଛନ୍ତି । ୨୦୨୦ ମାର୍ଚ୍ଚ ପୂର୍ବରୁ ଯେଉଁ ବିଦେଶୀମାନେ ଭାରତ ଆସିଥିଲେ ସେମାନେ ଲକ୍ଡାଉନ ଯୋଗୁଁ ନିଜର ଭିସା ମିଆଦ ବଢାଇବାରେ ନାନାଦି ଅସୁବିଧାର ସମ୍ମୁଖୀନ ହେଉଥିଲେ । ଏହାକୁ ଦୃଷ୍ଟିରେ ରଖି କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ୨୦୨୦ଜୁନ ୨୯ତାରିଖରେ ଏକ ନିର୍ଦ୍ଦେଶନାମା ଜାରି କରାଯାଇ ଏହି ବିଦେଶୀମାନଙ୍କ ଭିସା ମିଆଦକୁ ୩୦ଜୁନ ୨୦୨୦ରୁ ଏକ ମାସ ପାଇଁ ବଢାଇ ଦିଆଯାଇଥିଲା । ତେବେ ଆନ୍ତର୍ଜାତିକ ବିମାନ ସେବା ଆରମ୍ଭ ହେବା ପରଠାରୁ ଏହି ଭିସା ମିଆଦଗୁଡିକୁ ଲାଗୁ କରାଯିବାକୁ ସରକାର ପରେ ସ୍ପଷ୍ଟ କରିଥିଲେ । ଏହି ସମୟ ମଧ୍ୟରେ ସମ୍ପୃକ୍ତ ବିଦେଶୀ ନାଗରିକମାନଙ୍କୁ ମାସିକ ଭିସା ଅବଧି ବୃଦ୍ଧି ଏବଂ ଅଧିକ ସମୟ ରହିବାକୁ ନିର୍ଦ୍ଦିଷ୍ଟଭାବେ ଉଲ୍ଲେଖ କରି ଆବେଦନ କରିବାକୁ କୁହାଯାଇଥିଲା ।
ଏବେ ସ୍ୱରାଷ୍ଟ୍ର ମନ୍ତ୍ରଣାଳୟ ଏହି ନିଷ୍ପତ୍ତିର ପୁନର୍ବିଚାର କରିଛି । ଏଯାଏଁ ଭାରତରେ ବ୍ୟାବସାୟିକ ଆର୍ନ୍ତଜାତିକ ବିମାନ ଉଡାଣ ସେବା କରୋନା ମହାମାରୀ ଯୋଗୁଁ ସ୍ୱାଭାବିକ ହୋଇନାହିଁ । ତେଣୁ ସମ୍ପୃକ୍ତ ଭାରତୀୟ ଭିସାଧାରୀ ଅଥବା ନିର୍ଦ୍ଦିଷ୍ଟ ଅଧିକ ସମୟ ରହିବାକୁ ଆବେଦନ କରିଥିବା ବିଦେଶୀମାନଙ୍କ ଭିସା ମିଆଦକୁ ୨୦୨୧ ଅଗଷ୍ଟ ୩୧ ତାରିଖ ଯାଏ ବୈଧ ଭାବେ ବିବେଚିତ କରାଯିବ ବୋଲି ସରକାର ନିର୍ଦ୍ଦେଶ ଦେଇଛନ୍ତି । ଏହି ମିଆଦ ବୃଦ୍ଧି ନିଃଶୁଳ୍କ ଏବଂ ଏଥିପାଇଁ ସମ୍ପୃକ୍ତ ବିଦେଶୀ ନାଗରିକଙ୍କ ଠାରୁ ଅଧିକ ସମୟ ରହିବା ବାବଦରେ କୌଣସି ଫି କିମ୍ବା ଜୋରିମାନ ଆଦାୟ କରାଯିବ ନାହିଁ । ଆହୁରି ମଧ୍ୟ ସମ୍ପୃକ୍ତ ନାଗରିକମାନେ ସେମାନଙ୍କ ଭିସା ଅବଧି ବଢାଇବାକୁ ଏଫ୍ଆର୍ଆର୍ଓ / ଏଫଆରଓଙ୍କ ନିକଟରେ ଦରଖାସ୍ତ କରିବାର ଆବଶ୍ୟକତା ନାହିଁ ।
ଦେଶ ଛାଡିବା ପୂର୍ବରୁ ସମ୍ପୃକ୍ତ ବିଦେଶୀ ନାଗରିକମାନେ ପ୍ରସ୍ଥାନ ଅନୁମତି ପାଇଁ ଏଫଆର୍ଆର୍ଓ / ଏଫଆରଓଙ୍କ ନିକଟରେ ଚାହିଁଲେ ଆବେଦନ କରିପାରିବେ । ଏ କ୍ଷେତ୍ରରେ ସେମାନଙ୍କୁ ବିନା ଦେୟରେ ଦେଶ ଛାଡିବାକୁ ଅନୁମତି ମିଳିବ । ଅଧିକ ଦିନ ରହିଥିବାରୁ ସେମାନଙ୍କଠାରୁ ଫି ବା ଜୋରିମାନା ଆଦାୟ କରାଯିବ ନାହିଁ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଓନାମ ଅବସରରେ ଲୋକଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓନାମ ଅବସରରେ ସମସ୍ତଙ୍କୁ, ବିଶେଷକରି କେରଳ ଓ ସାରା ବିଶ୍ୱରେ ରହୁଥିବା ମାଲାୟଲୀ ସମୁଦାୟ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଟ୍ୱିଟ କରି ପ୍ରଧାନମନ୍ତ୍ରୀ କହିଛନ୍ତି;
‘‘ସମସ୍ତଙ୍କୁ, ବିଶେଷକରି କେରଳ ଓ ସାରା ବିଶ୍ୱରେ ଥିବା ମାଲାୟଲୀ ସମୁଦାୟ ଲୋକଙ୍କୁ ଓନାମ ଅବସରରେ ଶୁଭେଚ୍ଛା । ଏହି ଉତ୍ସବ ପ୍ରକୃତି ମାଆଙ୍କର ମହତ୍ତ୍ୱପୂର୍ଣ୍ଣ ଭୂମିକା ଏବଂ ଆମର ପରିଶ୍ରମୀ ଚାଷୀଙ୍କ ମହତ୍ତ୍ୱର ପୁଷ୍ଟି କରିଥାଏ । ଓନାମ ଆମ ସମାଜରେ ସଦ୍ଭାବର ଭାବନାକୁ ଆହୁରି ଉଜ୍ଜୀବିତ କରିଥାଏ ।’’
SR
(
ପ୍ରତିରକ୍ଷା ମନ୍ତ୍ରଣାଳୟ
ଭୂପୃଷ୍ଠରୁ ଭୂପୃଷ୍ଠକୁ ନିକ୍ଷେପ ହୋଇପାରୁଥିବା ବାଲିଷ୍ଟିକ୍ କ୍ଷେପଣାସ୍ତ୍ର, ଅଗ୍ନି -୫, ଏପିଜେ ଅବଦୁଲ କାଲାମ ଦ୍ୱୀପରୁ ସଫଳତାର ସହିତ ଉତ୍କ୍ଷେପଣ ହୋଇଛି
ମୁଖ୍ୟ ଆକର୍ଷଣ:
- ଅଗ୍ନି -୫ ଅତ୍ୟନ୍ତ ସଠିକ ଭାବେ ୫୦୦୦ କିଲୋମିଟର ପର୍ଯ୍ୟନ୍ତ ଲକ୍ଷ୍ୟ ଭେଦ କରିବାରେ ସକ୍ଷମ
- ତିନି-ପର୍ଯ୍ୟାୟ କଠିନ ଇନ୍ଧନ ଇଞ୍ଜିନ ବ୍ୟବହାର କରାଯାଏ
- ଭାରତର ନୀତି ଅନୁଯାୟୀ "ସର୍ବନିମ୍ନ ପ୍ରତିରୋଧ” ପାଇଁ ସଫଳ ଉତ୍କ୍ଷେପଣ ଯାହା "ପ୍ରଥମେ ବ୍ୟବହାର ହେବନାହିଁ” ପ୍ରତି ପ୍ରତିବଦ୍ଧତାକୁ ଦୋହ ରାଇଥାଏ।
ଅକ୍ଟୋବର ୨୭, ୨୦୨୧ ରେ ଓଡିଶାର ଏପିଜେ ଅବଦୁଲ କଲାମ ଦ୍ୱୀପରୁ ପ୍ରାୟ ୧୯.୫୦ ଘଣ୍ଟା ମଧ୍ୟରେ ଭୂପୃଷ୍ଠରୁ ଭୂପୃଷ୍ଠକୁ ନିକ୍ଷେପ ହେଉଥିବା ବାଲିଷ୍ଟିକ୍ କ୍ଷେପଣାସ୍ତ୍ରର ଏକ ସଫଳ ଉତକ୍ଷେପଣ କରାଯାଇଥିଲା । ତିନି ପର୍ଯ୍ୟାୟ କଠିନ ଇନ୍ଧନଯୁକ୍ତ ଇଞ୍ଜିନ୍ ବ୍ୟବହାର ହେଉଥିବା ଏହି କ୍ଷେପଣାସ୍ତ୍ର ୫୦୦୦ କିଲୋମିଟର ପର୍ଯ୍ୟନ୍ତ ଲକ୍ଷ୍ୟକୁ ଅତ୍ୟନ୍ତ ସଠିକତାର ସହିତ ଭେଦ କରିବାରେ ସକ୍ଷମ ଅଟେ ।
ଅଗ୍ନି -୫ ର ସଫଳ ପରୀକ୍ଷଣ ଭାରତର ନୀତି ସହିତ ଅନୁରୂପ ଅଟେ ଯାହା "ପ୍ରଥମେ ବ୍ୟବହାର ହେବନାହିଁ “ ପ୍ରତି ପ୍ରତିବଦ୍ଧତାକୁ ଦୋହରାଇଥାଏ ।
HS
(Visitor Counter : 268
ଖଣି ମନ୍ତ୍ରଣାଳୟ
ଋଷିଆର ଜଏଣ୍ଟ ଷ୍ଟକ୍ କମ୍ପାନୀ ରୋସଜିଓଲୋଜିଆ ଏବଂ ଭାରତର ଜିଓଲୋଜିକାଲ୍ ସର୍ଭେ ଅଫ୍ ଇଣ୍ଡିଆ  ମଧ୍ୟରେ ଭୂ ବିଜ୍ଞାନ କ୍ଷେତ୍ରରେ ସହଯୋଗ ଉପରେ ବୁଝାମଣାପତ୍ରକୁ କ୍ୟାବିନେଟ୍ ଅନୁମୋଦନ କରିଛି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତୀୟ ଜିଓଲୋଜିକାଲ ସର୍ଭେ ଅଫ୍ ଇଣ୍ଡିଆ  ଓ ଋଷ ସରକାରଙ୍କର ଜଏଣ୍ଟ ଷ୍ଟକ୍ କମ୍ପାନୀ ରୋସୋଜିଓଲୋଜିଆ ମଧ୍ୟରେ ହୋଇଥିବା ବୁଝାମଣାପତ୍ରକୁ ଅନୁମୋଦନ ଦେଇଛି । ଭାତର ଓ ଋଷର ଏହି ଦୁଇ କମ୍ପାନୀ ମିଳିତ ଭାବରେ ଭୂ ବିଜ୍ଞାନ କ୍ଷେତ୍ରରେ କାମ କରିବେ ।
ଏହି ବୁଝାମଣାର ମୂଳ ଉଦ୍ଦେଶ୍ୟ ହେଉଛି ଭୂ ଗର୍ଭରେ ଥିବା ଖଣିଜ ସମ୍ପଦ ସମ୍ପର୍କରେ ଅନୁସନ୍ଧାନ ଉପରେ ବୈଷୟିକ ସହାୟତା ପାଇଁ ପାରସ୍ପରିକ ସହଯୋଗ ବୃଦ୍ଧି କରିବା; ଏରୋ-ଜିଓଫିଜିକାଲ୍ ତଥ୍ୟର ବିଶ୍ଳେଷଣ ଏବଂ ବ୍ୟାଖ୍ୟା; ପିଜିଇ ଏବଂ ଆରଇଇ ଅନୁସନ୍ଧାନ ଏବଂ ଗବେଷଣା; ଋଷର ଅତ୍ୟାଧୁନିକ ସୂଚନା ପ୍ରଯୁକ୍ତିବିଦ୍ୟା ସହିତ ଭାରତୀୟ ଭୂ ବିଜ୍ଞାନ ଡାଟା ସଂଗ୍ରହାଳୟର ମିଳିତ ବିକାଶ; ଡାଟା ସଠିକତା ହାସଲ କରିବା ଏବଂ କମ୍ ଖର୍ଚ୍ଚରେ ଖନନ, ନମୁନା ସଂଗ୍ରହ ଏବଂ ପରୀକ୍ଷାଗାର ବିଶ୍ଳେଷଣ କ୍ଷେତ୍ରରେ ବୈଷୟିକ ଏବଂ ଜ୍ଞାନର ଆଦାନ ପ୍ରଦାନ; ଏବଂ ଭୂ ବିଜ୍ଞାନ କ୍ଷେତ୍ରରେ ଉଭୟ ପକ୍ଷ ମଧ୍ୟରେ ବୈଜ୍ଞାନିକମାନଙ୍କ ତାଲିମ ଏବଂ ଦକ୍ଷତା ବୃଦ୍ଧି ଇତ୍ୟାଦି ।
ରୋସଜିଓ ଏବଂ ଜିଏସ୍ଆଇ ର ଦୀର୍ଘ ଅଭିଜ୍ଞତା ଏବଂ ସେମାନଙ୍କର ସହଯୋଗର ସମ୍ଭାବନାକୁ ଦୃଷ୍ଟିରେ ରଖି ଭୂ ବିଜ୍ଞାନ କ୍ଷେତ୍ରରେ ଜିଏସ୍ଆଇ ଏବଂ ରୋସଜିଓ ମଧ୍ୟରେ ସହଯୋଗ ପାଇଁ ଏକ କ୍ଷେତ୍ର ଯୋଗାଇବା ପାଇଁ ଏହି ଏମଓୟୁ ବିଶେଷ ଲାଭଦାୟକ ଅଟେ ।
ପୃଷ୍ଠଭୂମି:
ଜଏଣ୍ଟ ଷ୍ଟକ୍ କମ୍ପାନୀ ରୋସୋଜିଓଲୋଜିଆ  ହେଉଛି ଋଷିଆନ ସଂଘର ସରକାରୀ ଅଂଶଧନ ଥିବା ଏକ ବୃହତ୍ କମ୍ପାନୀ ଯାହା ବିକଶିତ ଏବଂ ବୈଷୟିକ ଦକ୍ଷତା, ଉଚ୍ଚ ବୃତ୍ତିଗତ ଦକ୍ଷତା ଏବଂ ଗଚ୍ଛିତ ଥିବା ଭୌଗୋଳିକ ସୂଚନାର ଏକ ଅନନ୍ୟ ପରିସର । କମ୍ପାନୀ ସମସ୍ତ ପ୍ରକାରର ଖଣିଜ ସମ୍ପଦ ପାଇଁ ଆଞ୍ଚଳିକ ସର୍ବେକ୍ଷଣ ଠାରୁ ଆରମ୍ଭ କରି ସଂରକ୍ଷଣର ଆକଳନ ଏବଂ କ୍ଷେତ୍ରଗୁଡିକର କାର୍ଯ୍ୟକ୍ଷମ ହେବା ପର୍ଯ୍ୟନ୍ତ ସମସ୍ତ ପ୍ରକାରର ଭୌଗୋଳିକ ଅନୁସନ୍ଧାନ ଏବଂ ଗବେଷଣା କାର୍ଯ୍ୟକଳାପ କରିଥାଏ, ମାଟି ତଳେ ଥିବା ଖଣିଜ ସମ୍ପଦ ଖନନ କ୍ଷେତ୍ରରେ ଏହାର ଅନନ୍ୟ ଦକ୍ଷତା ରହିଛି ।
୨୦୨୦ ମସିହାରେ ଭାରତ ଗସ୍ତ ସମୟରେ, ରୋସଜିଓର ଏକ ପ୍ରତିନିଧି ଦଳ ନୂଆଦିଲ୍ଲୀ ଠାରେ ଖଣି ଏବଂ ଜିଓ ଲୋଜିକାଲ ସର୍ଭେ ଅଫ୍ ଇଣ୍ଡିଆ  ମନ୍ତ୍ରାଳୟ ସହିତ ଏକ ବୈଠକ କରି ଅନୁସନ୍ଧାନ କାର୍ଯ୍ୟରେ ସହଯୋଗର ଦୃଷ୍ଟିକୋଣ ଉପରେ ଆଲୋଚନା କରିଥିଲେ । ଏହି ବୈଠକରେ ଭୂ ବିଜ୍ଞାନ କ୍ଷେତ୍ରରେ ସହଯୋଗ ଉପରେ ଜିଏସ୍ଆଇ ଏବଂ ରୋସଜିଓ ମଧ୍ୟରେ ଏକ ଏମଓୟୁ ସ୍ୱାକ୍ଷରିତ ହେବାକୁ ପ୍ରସ୍ତାବ ଦିଆଯାଇଥିଲା । ସେହି ଅନୁଯାୟୀ, ଜିଏସ୍ଆଇ ଏହାର ଋଷୀୟ ପ୍ରତିପକ୍ଷ ଯଥା ରୋସଜିଓ ସହିତ ପରାମର୍ଶ କରି ଏକ ଚିଠା ବୁଝାମଣାପତ୍ର ଚୂଡାନ୍ତ କରିଛି ।
HS
(Visitor Counter : 134
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ-ବାଂଲାଦେଶ ଭର୍ଚୁଆଲ ଦ୍ୱିପାକ୍ଷିକ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ବିବୃତି
ମହାମହିମ, ପ୍ରଧାନମନ୍ତ୍ରୀ ଶେଖ ହସିନା ଜୀ, ନମସ୍କାର!
ବିଜୋୟ ଦିବଶେର ଔନେକ ଔନେକ ଓଭିନୋନ୍ଦନ ଆର ପୋଶ ପାର୍ବୋନେର ଶୁବେଚ୍ଛା!
ଆଜି ସାରା ଦୁନିଆ ଭର୍ଚୁଆଲ ଶିଖର ସମ୍ମିଳନୀ ଆୟୋଜନ କରୁଛି। କିନ୍ତୁ ଆପଣଙ୍କ ଏବଂ ମୋ ପାଇଁ ଏହି ମାଧ୍ୟମ ନୂଆ ନୁହେଁ। ଅନେକ ବର୍ଷ ଧରି ଆମେ ଭିଡିଓ ମାଧ୍ୟମରେ ଆଲୋଚନା କରିଆସିଛୁ।
ଅନେକ ଥର ଆମେ ଭିଡିଓ ମାଧ୍ୟମରେ ପ୍ରକଳ୍ପ ଶୁଭାରମ୍ଭ ଏବଂ ଉଦଘାଟନ ମଧ୍ୟ କରିଛୁ।
ମହାମହିମ,
ବିଜୟ ଦିବସର ତୁରନ୍ତ ପରେ, ଆଜି ଆମର ଆଲୋଚନା ଆହୁରି ଅଧିକ ବିଶେଷ ଗୁରୁତ୍ୱ ବହନ କରୁଛି।
ସ୍ୱାଧୀନତା ବିରୋଧୀ ଶକ୍ତି ଉପରେ ବାଂଲାଦେଶର ଐତିହାସିକ ବିଜୟ ଆପଣଙ୍କ ସହିତ ବିଜୟ ଦିବସ ରୂପରେ ପାଳନ କରିବା ଆମ ପାଇଁ ଗର୍ବର ବିଷୟ।
ଆଜି ଯେତେବେଳେ ବାଂଲାଦେଶ ସ୍ୱାଧୀନତାର 49 ବର୍ଷ ପୂର୍ତ୍ତି ପାଳନ କରୁଛି, ଯେଉଁମାନେ ନିଜର ପ୍ରାଣବଳୀ ଦେଇଛନ୍ତି, ଦୁଇ ଦେଶର ସେହି ଶହୀଦମାନଙ୍କୁ ମୁଁ ଶ୍ରଦ୍ଧାପୂର୍ବକ ପ୍ରଣାମ କରୁଛି।
ବିଜୟ ଦିବସ ଅବସରରେ ଗତକାଲି ମୁଁ ଭାରତରେ ରାଷ୍ଟ୍ରୀୟ ସମର ସ୍ମାରକରେ ଶ୍ରଦ୍ଧାସୁମନ ଅର୍ପଣ କରିଥିଲି। ଆହୁରି ଏକ ‘ସ୍ୱର୍ଣ୍ଣିମ ବିଜୟ ମଶାଲ’ ପ୍ରଜ୍ଜ୍ୱଳିତ କଲି।
ଏହି ଚାରିଟି ‘ବିଜୟ ମଶାଲ’ ସାରା ଭାରତରେ ବୁଲିବ, ଆମର ଶହୀଦମାନଙ୍କୁ ବିଭିନ୍ନ ଗାଁକୁ ନିଆଯିବ।
16 ଡିସେମ୍ବରରେ ଆମେ ‘ସ୍ୱର୍ଣ୍ଣିମ ବିଜୟ ବର୍ଷ’ ପାଳନ କରୁଛୁ, ଯେଉଁଥିରେ ସାରା ଭାରତରେ ଅନେକ କାର୍ଯ୍ୟକ୍ରମ ଆୟୋଜନ କରାଯିବ।
ମହାମହିମ,
‘ମୁଜୀବ ବର୍ଷ’ ଅବସରରେ ମୁଁ ସମସ୍ତ ଭାରତବାସୀଙ୍କ ପକ୍ଷରୁ ଆପଣମାନଙ୍କୁ ଅଭିନନ୍ଦନ ଜଣାଉଛି।
ଆସନ୍ତା ବର୍ଷ ବାଂଲାଦେଶ ଯାତ୍ରା ଲାଗି ନିମନ୍ତ୍ରଣ କରିବା ନିମନ୍ତେ ମୁଁ ଆପଣଙ୍କୁ ଧନ୍ୟବାଦ ଜଣାଉଛି। ଆପଣଙ୍କ ସହିତ ବଙ୍ଗବନ୍ଧୁଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବା ମୋ ପାଇଁ ଗର୍ବର ବିଷୟ।
ମହାମହିମ,
ବାଂଲାଦେଶ ଆମର ‘ପଡ଼ୋଶୀ ପ୍ରଥମ’ ନୀତିର ଏକ ପ୍ରମୁଖ ସ୍ତମ୍ଭ ଅଟେ। ବାଂଲାଦେଶ ସହିତ ସମ୍ପର୍କରେ ଦୃଢ଼ତା ଏବଂ ଗଭୀରତା ଆଣିବା ପାଇଁ ମୁଁ ପ୍ରଥମ ଦିନରୁ ହିଁ ବିଶେଷ ପ୍ରାଥମିକତା ଦେଇ ଆସିଛି।
ଏ କଥା ଠିକ ଯେ ବିଶ୍ୱ ମହାମାରୀ କାରଣରୁ ଚଳିତ ବର୍ଷ ଅତ୍ୟନ୍ତ ସମସ୍ୟାପୂର୍ଣ୍ଣ ରହିଛି।
କିନ୍ତୁ ସନ୍ତୋଷର ବିଷୟ ହେଉଛି, ଏହି କଠିନ ସମୟରେ ଭାରତ ଓ ବାଂଲାଦେଶ ମଧ୍ୟରେ ଉତ୍ତମ ସହଯୋଗ ରହି ଆସିଛି।
ଔଷଧ କିମ୍ବା ମେଡ଼ିକାଲ ସରଞ୍ଜାମ କ୍ଷେତ୍ରରେ ହେଉ କିମ୍ବା ପୁଣି ସ୍ୱାସ୍ଥ୍ୟ ବିଶେଷଜ୍ଞଙ୍କ ସହିତ କାମ କରିବା ହେଉ, ଟୀକା କ୍ଷେତ୍ରରେ ମଧ୍ୟ ଆମ ଭିତରେ ଉତ୍ତମ ସହଯୋଗ ରହିଆସିଛି। ଏ ସମ୍ପର୍କରେ ଆମେ ଆପଣଙ୍କର ଆବଶ୍ୟକତା ପ୍ରତି ମଧ୍ୟ ବିଶେଷ ଧ୍ୟାନ ଦେବୁ।
ସାର୍କ ବ୍ୟବସ୍ଥା ଅନ୍ତର୍ଗତ ବାଂଲାଦେଶର ଯୋଗଦାନ ପାଇଁ ମଧ୍ୟ ମୁଁ ଆପଣଙ୍କୁ କୃତଜ୍ଞତା ବ୍ୟକ୍ତ କରୁଛି।
ସ୍ୱାସ୍ଥ୍ୟ ବ୍ୟତୀତ ଅନ୍ୟ କ୍ଷେତ୍ରରେ ମଧ୍ୟ ଚଳିତ ବର୍ଷ ଆମର ବିଶେଷ ସହଭାଗିତାର ନିରନ୍ତର ଆଗକୁ ବଢ଼ୁଅଛି।
ଭୂସୀମା କାରବାରରେ ରହିଥିବା ବାଧା ଆମେ ହ୍ରାସ କରିଛୁ। ଉଭୟ ଦେଶ ମଧ୍ୟରେ ସଡ଼କ ଯୋଗାଯୋଗର ବିସ୍ତାର ହୋଇଛି। ନୂଆ ସାଧନଗୁଡ଼ିକୁ ଯୋଡ଼ାଯାଇଛି।
ଏ ସବୁ ଆମ ସମ୍ପର୍କକୁ ଆହୁରି ଅଧିକ ମଜବୁତ କରିବାରେ ଆମର ସଂକଳ୍ପବଦ୍ଧତାକୁ ଦର୍ଶାଉଛି।
ମହାମହିମ,
“ମୁଜୀବ ଚିରନ୍ତର”-ବଙ୍ଗବନ୍ଧୁଙ୍କ ଅସୀମ ବାର୍ତ୍ତା ଅଟେ । ଆହୁରି ଏହି ଭାବନା ନେଇ ଆମେ ମଧ୍ୟ ତାଙ୍କର ଆଦର୍ଶକୁ ସମ୍ମାନ କରୁଛୁ।
ଆପଣଙ୍କର ଉତ୍ତମ ନେତୃତ୍ୱରେ ବଙ୍ଗବନ୍ଧୁଙ୍କ ଜୀବନାଦର୍ଶ ସ୍ପଷ୍ଟ ଭାବେ ପ୍ରତିଫଳିତ ହେଉଛି। ଏଥିସହିତ ଆମର ଦ୍ୱିପାକ୍ଷିକ ସମ୍ପର୍କ ଲାଗି ଆପଣଙ୍କର ବ୍ୟକ୍ତିଗତ ପ୍ରାଥମିକତା ମଧ୍ୟ ସ୍ପଷ୍ଟ ଅଟେ।
ଏହା ମୋ ପାଇଁ ଗର୍ବର ବିଷୟ ଯେ ଆଜି ଆପଣଙ୍କ ସହିତ ବଙ୍ଗବନ୍ଧୁଙ୍କ ସମ୍ମାନରେ ମୁଁ ଏକ ଡାକ ଟିକେଟ ଉନ୍ମୋଚନ କରୁଛି ଏବଂ ବାପୁ ଓ ବଙ୍ଗବନ୍ଧୁଙ୍କ ଉପରେ ଏକ ଡିଜିଟାଲ ପ୍ରଦର୍ଶନୀର ଉଦଘାଟନ କରିବାର ସୁଯୋଗ ମୋତେ ମିଳିଛି। ମୁଁ ଆଶା କରୁଛି ଯେ ବାପୁ ଓ ବଙ୍ଗବନ୍ଧୁଙ୍କ ପ୍ରଦର୍ଶନୀ ଆମର ଯୁବପିଢ଼ିଙ୍କୁ ପ୍ରେରଣା ଦେବ, ଏଥିରେ ଏକ ବିଶେଷ ଭାଗ କସ୍ତୁରବା ଗାନ୍ଧୀ ଜୀ ଏବଂ ପୂଜନୀୟ ବଙ୍ଗମାତାଜୀଙ୍କୁ ମଧ୍ୟ ସମର୍ପିତ କରାଯାଇଛି।
ମହାମହିମ,
ଏବେ ମୁଁ ଆପଣଙ୍କ ଠାରୁ ପ୍ରାରମ୍ଭିକ ବିବୃତି ଆମନ୍ତ୍ରିତ କରିବାକୁ ଚାହୁଁଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସନ୍ତାକାଲି ଆଷାଢ଼ ପୂର୍ଣ୍ଣିମା-ଧମ୍ମ ଚକ୍ର ଦିବସ କାର୍ଯ୍ୟକ୍ରମରେ ବାର୍ତ୍ତା ଦେବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି 24 ଜୁଲାଇ 2021 ସକାଳ 8:30 ସମୟରେ ଆଷାଢ଼ ପୂର୍ଣ୍ଣିମା-ଧମ୍ମ ଚକ୍ର ଦିବସ କାର୍ଯ୍ୟକ୍ରମରେ ନିଜର ବାର୍ତ୍ତା ପ୍ରଦାନ କରିବେ।
ଏକ ଟୁଇଟ୍ରେ ପ୍ରଧାନମନ୍ତ୍ରୀ କହିଛନ୍ତି, “ଆସନ୍ତାକାଲି 24 ଜୁଲାଇ ସକାଳ 8:30 ସମୟରେ ଆଷାଢ଼ ପୂର୍ଣ୍ଣିମା-ଧମ୍ମ ଚକ୍ର ଦିବସ କାର୍ଯ୍ୟକ୍ରମରେ ମୁଁ ନିଜର ବାର୍ତ୍ତା ପ୍ରଦାନ କରିବି।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ ୧୨ ତାରିଖରେ ରାଜସ୍ଥାନର ପ୍ରଥମ ବନ୍ଦେ ଭାରତ ଏକ୍ସପ୍ରେସକୁ ପତାକା ଦେଖାଇ ଶୁଭାରମ୍ଭ କରିବେ ପ୍ରଧାନମନ୍ତ୍ରୀ
ଏହି ଟ୍ରେନ ଦିଲ୍ଲୀ କ୍ୟାଣ୍ଟରୁ ଅଜମିରକୁ ସଂଯୋଗ କରିବା ସହିତ ସମାନ ମାର୍ଗରେ ଚାଲୁଥିବା ଶତାବ୍ଦୀ ଏକ୍ସପ୍ରେସ ତୁଳନାରେ ୬୦ ମିନିଟ କମ୍ ସମୟ ନେବ
ଅଜମେର-ଦିଲ୍ଲୀ କ୍ୟାଣ୍ଟ ବନ୍ଦେ ଭାରତ ଏକ୍ସପ୍ରେସ ବୃଦ୍ଧି ପାଉଥିବା ଓଭରହେଡ ଇଲେକ୍ଟ୍ରିକ୍  ଅଞ୍ଚଳରେ ବିଶ୍ୱର ପ୍ରଥମ ସେମି ହାଇ ସ୍ପିଡ୍ ଯାତ୍ରୀବାହୀ ଟ୍ରେନ୍ ହେବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ଜରିଆରେ ୧୨ ଏପ୍ରିଲ, ୨୦୨୩ ରେ ରାଜସ୍ଥାନର ପ୍ରଥମ ବନ୍ଦେ ଭାରତ ଏକ୍ସପ୍ରେସ ଟ୍ରେନକୁ ପତାକା ଦେଖାଇ ଶୁଭାରମ୍ଭ କରିବେ । ଉଦଘାଟନୀ ଟ୍ରେନ୍ ଜୟପୁର ଏବଂ ଦିଲ୍ଲୀ କ୍ୟାଣ୍ଟ ରେଳ ଷ୍ଟେସନ ମଧ୍ୟରେ ଚାଲିବ । ଏହି ବନ୍ଦେ ଭାରତ ଏକ୍ସପ୍ରେସର ନିୟମିତ ସେବା ୧୩ ଏପ୍ରିଲ, ୨୦୨୩ ରୁ ଆରମ୍ଭ ହେବ ଏବଂ ଜୟପୁର, ଅଲୱାର ଏବଂ ଗୁରୁଗାଓଁ ଠାରେ ରହଣି ସହିତ ଅଜମେର ଏବଂ ଦିଲ୍ଲୀ କ୍ୟାଣ୍ଟ ମଧ୍ୟରେ ଚଳାଚଳ କରିବ ।
ନୂଆ ବନ୍ଦେ ଭାରତ ଏକ୍ସପ୍ରେସ ଦିଲ୍ଲୀ କ୍ୟାଣ୍ଟ ଏବଂ ଅଜମେର ମଧ୍ୟରେ ଦୂରତାକୁ ୫ଘଣ୍ଟା ୧୫ ମିନିଟ୍ରେ ଅତିକ୍ରମ କରିବ । ସମାନ ମାର୍ଗରେ ବର୍ତ୍ତମାନର ଦ୍ରୁତତମ ଟ୍ରେନ୍, ଶତାବ୍ଦୀ ଏକ୍ସପ୍ରେସ, ଦିଲ୍ଲୀ କ୍ୟାଣ୍ଟରୁ ଅଜମେରକୁ ୬ ଘଣ୍ଟା ୧୫ ମିନିଟ୍ ନେଉଛି । ସେହିଭଳି ସମାନ ମାର୍ଗରେ ଚାଲୁଥିବା ଥିବା ବର୍ତ୍ତମାନର ଦ୍ରୁତତମ ଟ୍ରେନ୍ ତୁଳନାରେ ନୂତନ ବନ୍ଦେ ଭାରତ ଏକ୍ସପ୍ରେସ ୬୦ ମିନିଟ କମ୍ ସମୟ ନେବ ।
ଅଜମେର-ଦିଲ୍ଲୀ କ୍ୟାଣ୍ଟ ବନ୍ଦେ ଭାରତ ଏକ୍ସପ୍ରେସ ବୃଦ୍ଧି ପାଉଥିବା ଓଭରହେଡ ଇଲେକ୍ଟ୍ରିକ୍  ଅଞ୍ଚଳରେ ବିଶ୍ୱର ପ୍ରଥମ ସେମି ହାଇ ସ୍ପିଡ୍ ଯାତ୍ରୀବାହୀ ଟ୍ରେନ୍ ହେବ । ଏହି ଟ୍ରେନ୍ ରାଜସ୍ଥାନର ପୁଷ୍କର, ଅଜମର୍ ସରିଫ୍ ଦର୍ଘା ଇତ୍ୟାଦି ପ୍ରମୁଖ ପର୍ଯ୍ୟଟନ ସ୍ଥଳର ସଂଯୋଗକୁ ବିକାଶ କରିବ । ଏହି ସଂଯୋଗ ମଧ୍ୟ ଏହି ଅଞ୍ଚଳର ସାମାଜିକ-ଅର୍ଥନୈତିକ ବିକାଶରେ ସହାୟକ ହେବ ।
HS
(
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
କ୍ୟାବିନେଟ୍ ମଞ୍ଜୁରି : ରାଜ୍ୟମାନଙ୍କୁ ରିହାତି ଦରରେ ଡାଲି ଯୋଗାଇ ଦେବେ କେନ୍ଦ୍ର ସରକାର
ମୂଲ୍ୟ ସମର୍ଥନ ଯୋଜନା ଏବଂ ମୂଲ୍ୟ ସ୍ଥିରତା ପାଣ୍ଠି ଅଧୀନରେ କିଣା ଯାଇଥିବା ଚଣା ଯୋଗାଣ ପ୍ରସ୍ତାବକୁ ଅନୁମୋଦନ
ବିରି, ହରଡ଼ ଏବଂ ମସୁର ଡାଲି ପାଇଁ ପିଏସଏସ ଅଧୀନରେ ଗୁଣବତ୍ତା କ୍ରୟ ସୀମା ବର୍ତ୍ତମାନର ୨୫%ରୁ ୪୦%କୁ ବଢ଼ିଲା
ଏହି ଯୋଜନାର କାର୍ଯ୍ୟକାରିତା ପାଇଁ ଖର୍ଚ୍ଚ ହେବ ୧୨ଶହ କୋଟି ଟଙ୍କା
ଉତ୍ସ ରାଜ୍ୟର ନିର୍ଗମ ମୂଲ୍ୟ ଉପରେ କିଲୋ ପ୍ରତି ୮ଟଙ୍କା ରିହାତିରେ ୧୫ ଲକ୍ଷ ମେଟ୍ରିକ୍ ଟନ୍ ଚଣା ଯୋଗାଣ ପାଇଁ ଦିଆଗଲା ପ୍ରସ୍ତାବ
କଲ୍ୟାଣମୂଳକ ଯୋଜନା/କାର୍ଯ୍ୟକ୍ରମରେ ଏହି ଡାଲିକୁ ଉପଯୋଗ କରିବେ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶ ସରକାର
ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶକୁ ରିହାତି ଦରରେ ଚଣା  ଯୋଗାଇ ଦେବେ କେନ୍ଦ୍ର ସରକାର । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ବୈଠକରେ ଏହି ପ୍ରସ୍ତାବକୁ ମଞ୍ଜୁରି ମିଳିଛି । ମୂଲ୍ୟ ସମର୍ଥନ ଯୋଜନା  ଏବଂ ମୂଲ୍ୟ ସ୍ଥିରତା ପାଣ୍ଠି  ଅଧୀନରେ କିଣାଯାଇଥିବା ଡାଲି ଷ୍ଟକରୁ କେନ୍ଦ୍ର ସରକାର ଏହି ଚଣା ରାଜ୍ୟମାନଙ୍କୁ ଯୋଗାଇ ଦେବେ । ଏହି ଡାଲିକୁ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶ ସରକାରମାନେ ବିଭିନ୍ନ କଲ୍ୟାଣମୂଳକ ଯୋଜନାରେ ଉପଯୋଗ କରିବେ । ଅନ୍ୟପଟେ ବିରି, ହରଡ଼ ଓ ମସୁର ଡାଲି ପାଇଁ ପିଏସଏସ ଅଧୀନରେ ଗୁଣବତ୍ତା କ୍ରୟ ସୀମାକୁ ମଧ୍ୟ ବର୍ତ୍ତମାନର ୨୫%ରୁ ୪୦%କୁ ବଢ଼ାଇବା ପ୍ରସ୍ତାବକୁ କ୍ୟାବିନେଟ ଅନୁମୋଦନ କରିଛନ୍ତି ।
ଅନୁମୋଦିତ ଯୋଜନାରେ, ଉତ୍ସ ରାଜ୍ୟର ନିର୍ଗମ ମୂଲ୍ୟ ଉପରେ କିଲୋ ପ୍ରତି ୮ଟଙ୍କା ରିହାତିରେ ୧୫ ଲକ୍ଷ ମେଟ୍ରିକ୍ ଟନ୍ ଚଣା ଯୋଗାଇ ଦେବା ପାଇଁ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶମାନଙ୍କୁ ପ୍ରସ୍ତାବ ଦିଆଯାଇଛି । ପ୍ରଥମେ ଅନୁରୋଧ ଆସିଥିବା ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶଙ୍କୁ ପ୍ରଥମେ ଏହି ଯୋଜନାର ସୁବିଧା ମିଳିପାରିବ । ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶ ସରକାରମାନେ ସେମାନଙ୍କର ବିଭିନ୍ନ କଲ୍ୟାଣମୂଳକ କାର୍ଯ୍ୟକ୍ରମ/ଯୋଜନା ଯଥା ମଧ୍ୟାହ୍ନ ଭୋଜନ, ସାଧାରଣ ବଣ୍ଟନ ବ୍ୟବସ୍ଥା, ସମନ୍ବିତ ଶିଶୁ ବିକାଶ କାର୍ଯ୍ୟକ୍ରମ  ଆଦିରେ ଏହିସବୁ ଡାଲିକୁ ନିଜ ରାଜ୍ୟ/କେନ୍ଦ୍ର ଶାସିତ ପ୍ରଦେଶରେ ଉପଯୋଗ କରିବେ । ୧୨ ମାସର ଏକକାଳୀନ ବିତରଣ ଅବଧି କିମ୍ବା ୧୫ ଲକ୍ଷ ମେଟ୍ରିକ ଟନ୍ ଚଣା ଷ୍ଟକ୍ ସରିବା ପର୍ଯ୍ୟନ୍ତ, ଯାହା ପ୍ରଥମେ ହେବ ସେହି ସୀମା ଅନୁଯାୟୀ ଏହି ସୁବିଧା ଉପଲବ୍ଧ ରହିବ । ଭାରତ ସରକାର ଏହି ଯୋଜନାକୁ କାର୍ଯ୍ୟକାରୀ କରିବା ଲାଗି ୧୨୦୦ କୋଟି ଟଙ୍କା ଖର୍ଚ୍ଚ କରିବେ ।
କ୍ୟାବିନେଟଙ୍କ ନିଷ୍ପତ୍ତି ଫଳରେ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶ ସରକାରମାନେ ପିଡିଏସ, ମଧ୍ୟାହ୍ନ ଭୋଜନ ଯୋଜନା ଆଦି ବିଭିନ୍ନ କଲ୍ୟାଣମୂଳକ କାର୍ଯ୍ୟକ୍ରମରେ ଏହି ଚଣାକୁ ଉପଯୋଗ କରିବା ଲାଗି ସକ୍ଷମ ହେବେ । ମହଜୁଦ ଡାଲି ଉପଯୋଗ ହେବା ପରେ ପଣ୍ୟାଗାରଗୁଡ଼ିକରେ ସ୍ଥାନ ଖାଲି ହୋଇପାରିବ ଯାହାକି ଆସନ୍ତା ରବି ଋତୁ ସମୟରେ ମୂଲ୍ୟ ସମର୍ଥନ ଯୋଜନାରେ କିଣାଯାଇଥିବା ଡାଲି ଜାତୀୟ ଫସଲ ମହଜୁଦ କରି ରଖିବାରେ ସହାୟକ ହେବ । ଏହାଦ୍ବାରା ଚାଷୀମାନେ ସେମାନଙ୍କ ଡାଲିର ଉଚିତ୍ ମୂଲ୍ୟ ପାଇପାରିବେ ଏବଂ ଅଧିକ ଡାଲିଜାତୀୟ ଫସଲ ଚାଷରେ ନିବେଶ କରିବା ପାଇଁ ସେମାନେ ଅନୁପ୍ରାଣିତ ହେବେ । ଭବିଷ୍ୟତରେ ମଧ୍ୟ ସେମାନେ ନିଜ ଉତ୍ପାଦର ଉଚିତ୍ ମୂଲ୍ୟ ପାଇପାରିବେ । ଅଧିକନ୍ତୁ, ଏହା ଆମ ଦେଶକୁ ଏପରି ଡାଲି ଉତ୍ପାଦନ କ୍ଷେତ୍ରରେ ଆତ୍ମନିର୍ଭର ହେବା ଦିଗରେ ସହାୟକ ହେବ ।
ନିକଟ ଅତୀତରେ, ବିଶେଷ କରି ଗତ ତିନି ବର୍ଷ ମଧ୍ୟରେ ଚଣା  ଉତ୍ପାଦନ ସର୍ବୋଚ୍ଚ ସ୍ତରରେ ପହଞ୍ଚିଛି । ୨୦୧୯-୨୦, ୨୦୨୦-୨୧ ଏବଂ ୨୦୨୧-୨୨ ରବି ଋତୁରେ ମୂଲ୍ୟ ସମର୍ଥନ ଯୋଜନା ଅଧୀନରେ ଭାରତ ସରକାର ରେକର୍ଡ ପରିମାଣର ଚଣା କିଣିଛନ୍ତି । ଏହି କାରଣରୁ ପିଏସଏସ ଏବଂ ପିଏସଏଫ ଅଧୀନରେ ସରକାରଙ୍କ ପାଖରେ ୩୦.୫୫ ଲକ୍ଷ ମେଟ୍ରିକ ଟନ୍ ଚଣା ମହଜୁଦ ଅଛି । ପରବର୍ତ୍ତୀ ରବି ଋତୁରେ ଚଣା ଉତ୍ପାଦନ ମଧ୍ୟ ଭଲ ରହିବ ବୋଲି ଆଶା କରାଯାଉଛି । ଏହାଛଡ଼ା ୨୦୨୨-୨୩ ଋତୁ ପାଇଁ ଚଣାର ସର୍ବନିମ୍ନ ସହାୟକ ମୂଲ୍ୟ ବୃଦ୍ଧି ପାଇଥିବା କାରଣରୁ ମୂଲ୍ୟ ସମର୍ଥନ ଯୋଜନାରେ ଅଧିକ ଡାଲି କିଣାଯିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କରୋନା ସକ୍ରିୟ ମାମଲା ହ୍ରାସ ଧାରା ଜାରି
● 27 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ 20 ହଜାରରୁ କମ୍ ସକ୍ରିୟ ମାମଲା
● ମୋଟ ସକ୍ରିୟ ମାମଲାର 78% 10 ରାଜ୍ୟରେ
ଭାରତରେ କରୋନା ସକ୍ରିୟ ମାମଲା ହ୍ରାସ ଧାରା ଜାରି ରହିଛି । କ୍ରମାଗତ ସପ୍ତମ ଦିନ ପାଇଁ ଦେଶର ସକ୍ରିୟ ମାମଲା ସଂଖ୍ୟା 6 ଲକ୍ଷ ତଳେ ରହିଛି ଏବଂ ଆଜି ଏହା 5,27,962 ରହିଛି । ଦେଶରେ ମୋଟ ପଜିଟିଭ୍ ମାମଲାର ମାତ୍ର 6.31% ସକ୍ରିୟ ମାମଲା ।
ଜାତୀୟ ଧାରା ସହ ତାଳ ଦେଇ 27ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ସକ୍ରିୟ ମାମଲା 20 ହଜାରରୁ ତଳେ ରହିଛି ।
ମୋଟ ସକ୍ରିୟ ମାମଲାର 78% କେବଳ 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଅଛି । ମହାରାଷ୍ଟ୍ର, କେରଳ, ଦିଲ୍ଲୀ, ପଶ୍ଚିମବଙ୍ଗରେ ମିଳିତ ଭାବେ ଦେଶରେ 51% ସକ୍ରିୟ ମାମଲା ରହିଛି ।
ପ୍ରତିଦିନ ସୁସ୍ଥଙ୍କ ସଂଖ୍ୟା ବୃଦ୍ଧି ପାଇ ଚାଲିଥିବାରୁ ସକ୍ରିୟ ମାମଲା ହ୍ରାସ ପାଉଛି । ଦେଶରେ ମୋଟ ସୁସ୍ଥଙ୍କ ସଂଖ୍ୟା ଏବେ 77,11,809 । ସୁସ୍ଥ ସଂଖ୍ୟା ଏବଂ ସକ୍ରିୟ ମାମଲା ମଧ୍ୟରେ ପାର୍ଥକ୍ୟ 72 ଲକ୍ଷ ପାଖାପାଖି ରହିଛି । ଜାତୀୟ ସୁସ୍ଥ ହାର ଇତି ମଧ୍ୟରେ ବୃଦ୍ଧି ପାଇ 92.20% ହୋଇଛି ।
ଗତ 24 ଘଣ୍ଟା ମଧ୍ୟରେ ଦେଶରେ 55,331 ଜଣ ଆକ୍ରାନ୍ତ ସୁସ୍ଥ ହୋଇ ଡିସଚାର୍ଜ ହୋଇଥିବା ବେଳେ 50,210ଟି ନୂଆ ପଜିଟିଭ୍ ମାମଲା ସାମନାକୁ ଆସିଛି ।
ନୂଆ ସୁସ୍ଥଙ୍କ ମଧ୍ୟରୁ 82% ଆସିଛନ୍ତି 10ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ମହାରାଷ୍ଟ୍ର, କେରଳ ଏବଂ କର୍ଣ୍ଣାଟକରେ ଗୋଟିଏ ଦିନରେ ସର୍ବାଧିକ 8 ହଜାରରୁ ଅଧିକ ଲେଖାଏଁ ସୁସ୍ଥ ହୋଇଛନ୍ତି । ନୂଆ ସୁସ୍ଥଙ୍କ ମଧ୍ୟରୁ ଏହି 3 ରାଜ୍ୟରେ 45% ଅଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 50,210 ନୂଆ ପଜିଟିଭ୍ ମାମଲା ଆସିଛି ।
ଏଥିରୁ 79% ଆସିଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
କେରଳରେ ଗୋଟିଏ ଦିନରେ ସର୍ବାଧିକ 8 ହଜାରରୁ ଅଧିକ ପଜିଟିଭ୍ ମାମଲା ଆସିଥିବା ବେଳେ ଏହା ପଛକୁ ଦିଲ୍ଲୀରେ 6 ହଜାର ପଜିଟିଭ୍ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 704 ଜଣଙ୍କର କରୋନାରେ ମୃତ୍ୟୁ ହୋଇଛି । ଏଥିରୁ 80% ହୋଇଛି 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ । କେବଳ ମହାରାଷ୍ଟ୍ରରେ ଏଥିରୁ 42% ମୃତ୍ୟୁ  ହୋଇଛି ।
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଲୋକ ସେବା ପ୍ରସାରଣର ଉତ୍ତରଦାୟିତ୍ୱ ଉପରେ ମାର୍ଗଦର୍ଶିକା ଜାରି କଲା ସୂଚନା ଓ ପ୍ରସାରଣ ମନ୍ତ୍ରଣାଳୟ
ସୂଚନା ଓ ପ୍ରସାରଣ ମନ୍ତ୍ରଣାଳୟ ପକ୍ଷରୁ ‘‘ଭାରତରେ ଟେଲିଭିଜନ ଚାନେଲର ଅପଲିଙ୍କିଙ୍ଗ ଓ ଡାଉନଲିଙ୍କିଙ୍ଗ ପାଇଁ ମାର୍ଗଦର୍ଶିକା’’ ଜାରି କରାଯାଇଛି। ଏହି ମାର୍ଗଦର୍ଶିକା ସହିତ ଅନ୍ୟାନ୍ୟ ନିୟମ ରହିଛି ଯାହାକୁ ପାଳନ କରିବା ଲାଗି ଘରୋଇ ଟିଭି ଚାନେଲମାନେ ଉତ୍ତରଦାୟୀ ରହିବେ । ଭାରତରେ କାର୍ଯ୍ୟ କରୁଥିବା ଘରୋଇ ପ୍ରସାରଣକାରୀମାନେ ସବୁଦିନ ଅତିକମରେ ୩୦ ମିନିଟ୍ ପାଇଁ ଲୋକ ସେବା କାର୍ଯ୍ୟକ୍ରମ ପ୍ରସାରଣ କରିବେ ବୋଲି ଏହି ମାର୍ଗଦର୍ଶିକାରେ ଉଲ୍ଲେଖ କରାଯାଇଛି। ଏ ଦିଗରେ, ସୂଚନା ପ୍ରସାରଣ ମନ୍ତ୍ରଣାଳୟ ପକ୍ଷରୁ ଘରୋଇ ସାଟେଲାଇଟ୍ ଟିଭି ଚାନେଲ ପ୍ରସାରଣକାରୀ ଓ ସେମାନଙ୍କ ସଂଘଗୁଡ଼ିକ ସହିତ ବ୍ୟାପକ ବିଚାରବିମର୍ଶ କରାଯାଇଥିଲା। ସେମାନଙ୍କ ଠାରୁ ମିଳିଥିବା ପରାମର୍ଶ ଆଧାରରେ ୩୦.୦୧.୨୦୨୩ରେ ‘‘ମାର୍ଗଦର୍ଶିକା’’ ଜାରି କରାଯାଇଛି।
ଏହି ‘‘ମାର୍ଗଦର୍ଶିକା’’ ମାଧ୍ୟମରେ ମନ୍ତ୍ରଣାଳୟ ପକ୍ଷରୁ ସ୍ପଷ୍ଟ କରାଯାଇଛି ଯେ, ପ୍ରସାରଣ କରାଯାଉଥିବା କାର୍ଯ୍ୟକ୍ରମଗୁଡ଼ିକରେ ସନ୍ନିହିତ ପ୍ରାସଙ୍ଗିକ ବିଷୟକୁ ଲୋକ ସେବା ପ୍ରସାରଣ ଭାବେ ଗ୍ରହଣ କରାଯାଇ ପାରିବ । ଆହୁରି ମଧ୍ୟ ସ୍ପଷ୍ଟ କରାଯାଇଛି ଯେ, ଏପରି କାର୍ଯ୍ୟକ୍ରମ ଲଗାତାର ୩୦ ମିନିଟ୍ ପର୍ଯ୍ୟନ୍ତ ପ୍ରସାରିତ ହେବ ନାହିଁ ଏବଂ ଏହାକୁ ଅଳ୍ପ ଅବଧି ପାଇଁ ଭିନ୍ନ ଭିନ୍ନ ସମୟରେ ପ୍ରସାରଣ କରାଯିବ। ଏହାସହିତ ପ୍ରସାରଣକାରୀମାନେ ବ୍ରଡକାଷ୍ଟ ସେବା ପୋର୍ଟାଲରେ ଅନଲାଇନ ମାସିକ ରିପୋର୍ଟ ଦାଖଲ କରିବେ । ପ୍ରସାରଣର ବିଷୟବସ୍ତୁରେ ଜାତୀୟ ଗୁରୁତ୍ୱ ଏବଂ ସାମାଜିକ ପ୍ରାସଙ୍ଗିକତା ଥିବା ଉପାଦାନ ସାମିଲ ହେବା ଉଚିତ୍, ନିମ୍ନ ବିଷୟଗୁଡ଼ିକ ମଧ୍ୟ ଏଥିରେ ଅନ୍ତର୍ଭୂକ୍ତ ରହିବ :
- ଶିକ୍ଷା ଓ ସାକ୍ଷରତାର ପ୍ରସାର;
- କୃଷି ଏବଂ ଗ୍ରାମୀଣ ବିକାଶ;
- III. ସ୍ବାସ୍ଥ୍ୟ ଓ ପରିବାର କଲ୍ୟାଣ;
- ବିଜ୍ଞାନ ଓ ପ୍ରଯୁକ୍ତି;
- ମହିଳାଙ୍କ କଲ୍ୟାଣ;
- ସମାଜର ଦୁର୍ବଳ ବର୍ଗଙ୍କ ବିକାଶ;
- ପରିବେଶ ସୁରକ୍ଷା ଏବଂ ସାଂସ୍କୃତିକ ଐତିହ୍ୟ; ଏବଂ
- ରାଷ୍ଟ୍ରୀୟ ଏକତା
ସ୍ବେଚ୍ଛାକୃତ ଅନୁପାଳନ ଏବଂ ସ୍ବ-ପ୍ରମାଣନ ଜରିଆରେ ଘରୋଇ ସାଟେଲାଇଟ୍ ଟିଭି ଚାନେଲଗୁଡ଼ିକ ଦ୍ବାରା ଲୋକ ସେବା ପ୍ରସାରଣ ଲକ୍ଷ୍ୟ ହାସଲ କରିବା ଏହି ‘‘ମାର୍ଗଦର୍ଶିକା’’ର ଉଦ୍ଦେଶ୍ୟ।
ଏହି ‘‘ମାର୍ଗଦର୍ଶିକା’’ର ଏକ କପି ସୂଚନା ଏବଂ ପ୍ରସାରଣ ମନ୍ତ୍ରଣାଳୟର ୱେବସାଇଟ୍ରେ ଉପଲବ୍ଧ ରହିଛି ଯାହାର ଲିଙ୍କ ନିମ୍ନରେ ଦିଆଗଲା :
https://mib.gov.in/sites/default/files/Advisory%20on%20Obligation%20of%20PSB_1.pdf
ବ୍ରଡକାଷ୍ଟ ସେବା ପୋର୍ଟାଲରେ ମଧ୍ୟ ଏହା ଉପଲବ୍ଧ।
https://new.broadcastseva.gov.in/digigov-portal-web-app/Upload?flag=iframeAttachView&attachId=140703942&whatsnew=true
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-19 ସଂକ୍ରମଣକୁ ସାମନା କରିବା ଦିଗରେ କାର୍ଯ୍ୟରତ 11ଟି କ୍ଷମତା ସମ୍ପନ୍ନ ଗୋଷ୍ଠୀର କାର୍ଯ୍ୟ ସମୀକ୍ଷା କଲା ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
• ସକାରାତ୍ମକ ମନୋଭାବ ଦ୍ଵାରା ହିଁ ସଫଳ ପରିଚାଳନା ସମ୍ଭବ
• ତୃଣମୂଳ ସ୍ତରରେ ଆଞ୍ଚଳିକ ଭାଷାରେ ସଚେତନତା ସୃଷ୍ଟି କରିବା ଉପରେ ଗୁରୁତ୍ଵ
କୋଭିଡ-19କୁ ମୁକାବିଲା କରିବା ଦିଗରେ କାର୍ଯ୍ୟ କରୁଥିବା 11ଟି କ୍ଷମତା ସମ୍ପନ୍ନ ଗୋଷ୍ଠୀର ଅଧିକାରୀମାନଙ୍କ ସହ ଏକ ବୈଠକ ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବଙ୍କ ଅଧ୍ୟକ୍ଷତାରେ ଅନୁଷ୍ଠିତ ହୋଇଯାଇଛି । ଏହି ମହାମାରୀର ପ୍ରଭାବ ଆକଳନ କରିବା ପାଇଁ ସାମୁହିକ ସମୀକ୍ଷା ଉପରେ ବିଶେଷ ଗୁରୁତ୍ଵ ଦିଆଯାଇଛି, ସେଥିପାଇଁ ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଦାୟିତ୍ଵ ନ୍ୟସ୍ତ ଅଧିକାରୀଙ୍କ କାର୍ଯ୍ୟର ସମୀକ୍ଷା କରିଛନ୍ତି । ମହାମାରୀ ମୁକାବିଲା ଦିଗରେ ବିଭିନ୍ନ ସାମଗ୍ରୀ ଯୋଗାଣ କାର୍ଯ୍ୟର ସମୀକ୍ଷା, ସାମାଜିକ ଦୂରତ୍ଵ ରକ୍ଷା, ଫସଲ ଅମଳ କାର୍ଯ୍ୟରେ ସହାୟତା, ତୃଣମୂଳ ସ୍ତରରେ ସ୍ଵରାଷ୍ଟ୍ର ମନ୍ତ୍ରଣାଳୟ ଦ୍ଵାରା ଜାରି କରାଯାଇଥିବା ନିର୍ଦ୍ଦେଶନାମା ପାଳନ ଇତ୍ୟାଦି ବିଷୟରେ ବୈଠକରେ ମୁଖ୍ୟତଃ ଆଲୋଚନା ହୋଇଥିଲା । ଏବେସୁଦ୍ଧା 1,45,916ଟି ନମୁନା ପରୀକ୍ଷା ହୋଇଥିବାରୁ ବୈଠକରେ ସନ୍ତୋଷ ପ୍ରକାଶ ପାଇଥିଲା । ଦାଦନ ଶ୍ରମିକ ଓ ଅନ୍ୟାନ୍ୟ ନିରାଶ୍ରୟ ବ୍ୟକ୍ତିମାନଙ୍କ ରହିବାର ବନ୍ଦୋବସ୍ତ ପାଇଁ ବିଭିନ୍ନ ରାଜ୍ୟର ମୁଖ୍ୟ ଶାସନସଚିବମାନଙ୍କୁ ନିର୍ଦ୍ଦେଶ ଦିଆଯାଇଥିବା ବୈଠକରେ ସୂଚନା ଦିଆଯାଇଥିଲା । କେନ୍ଦ୍ର ସରକାର ବିଭିନ୍ନ ରାଜ୍ୟ ତଥା ଜିଲ୍ଲା ସ୍ତରରେ କାର୍ଯ୍ୟଗୁଡ଼ିକର ତଦାରଖ କରୁଥିବା ଏବଂ ସ୍ୱାସ୍ଥ୍ୟ କ୍ଷେତ୍ରରେ ନିୟୋଜିତ ଚିକିତ୍ସକ ଓ ଆନୁଷଙ୍ଗିକ କର୍ମଚାରୀମାନଙ୍କ ପାଇଁ ବ୍ୟକ୍ତିଗତ ସୁରକ୍ଷା ଉପକରଣ ଯୋଗାଇବା ନେଇ ବୈଠକରେ ସୂଚନା ଦିଆଯାଇଥିଲା । ସମ୍ବଳର ଯଥାର୍ଥ ବିନିଯୋଗ ତଥା ଅନ୍ୟାନ୍ୟ ବିଷୟର ସୁପରିଚାଳନା ପାଇଁ ଜିଲ୍ଲା ସ୍ତରରେ ସ୍ଵେଚ୍ଛାସେବୀ ସଙ୍ଗଠନମାନଙ୍କ ସହ ଯୋଗାଯୋଗ କରିବା ଉପରେ ପ୍ରମୁଖ ସଚିବ ପ୍ରସ୍ତାବ ଦେଇଥିଲେ । ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ଅଧୀନରେ ପ୍ରଦାନ କରାଯାଉଥିବା ଆର୍ଥିକ ସହାୟତା ଉପରେ ମଧ୍ୟ ସମୀକ୍ଷା ହୋଇଥିଲା । ପ୍ରକୃତ ହିତାଧିକାରୀମାନଙ୍କ ପାଖରେ ଯେପରି ଏହାର ସୁଫଳ ପହଞ୍ଚେ ସେଥିପାଇଁ ସଠିକ ହିତାଧିକାରୀ ଚୟନ ସୁନିଶ୍ଚିତ କରିବା ପାଇଁ ପ୍ରମୁଖ ସଚିବ ଗୁରୁତ୍ଵାରୋପ କରିଥିଲେ । ଦେଶବ୍ୟାପୀ ସଂକ୍ରମଣ ଜନିତ ବିଭିନ୍ନ ସମସ୍ୟାକୁ ଲୋକଲୋଚନକୁ ଆଣିବା ତଥା ସମସ୍ତ ଖବର ଓ ସଚେତନତାର ବାର୍ତ୍ତା ଆଞ୍ଚଳିକ ଭାଷାରେ ପ୍ରଚାର କରିବା ପାଇଁ ବୈଠକରେ ଗୁରୁତ୍ଵ ଦିଆଯାଇଥିଲା । ବୈଷୟିକ ତଥା ତଥ୍ୟ ପରିଚାଳନାକୁ ଅଧିକ ଲୋକାଭିମୁଖୀ କରିବା ପାଇଁ ଆରୋଗ୍ୟ ସେତୁ ଆପର ବହୁଳ ପ୍ରୟୋଗ ଉପରେ ମଧ୍ୟ ଆଲୋଚନା ହୋଇଥିଲା । ଏଥିରେ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟର ବରିଷ୍ଠ ଅଧିକାରୀଙ୍କ ସମେତ ଭାରତ ସରକାରଙ୍କ ବିଭିନ୍ନ ମନ୍ତ୍ରଣାଳୟର ଉଚ୍ଚ ପଦାଧିକାରୀମାନେ ମଧ୍ୟ ଯୋଗଦେଇଥିଲେ ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଜିରକପୁରରେ ସାଇ ଆଞ୍ଚଳିକ କେନ୍ଦ୍ରର ଉଦଘାଟନ କଲେ କେନ୍ଦ୍ର କ୍ରୀଡ଼ା ମନ୍ତ୍ରୀ କିରେନ ରିଜିଜୁ
• ସମଗ୍ର ଭାରତରେ ଅଧିକ ବିଶ୍ୱ ସ୍ତରୀୟ ତାଲିମ ସୁବିଧା ପ୍ରଦାନର ଲକ୍ଷ୍ୟ
କେନ୍ଦ୍ର ଯୁବ ବ୍ୟାପାର ଓ କ୍ରୀଡ଼ା ମନ୍ତ୍ରୀ ଶ୍ରୀ କିରେନ ରିଜିଜୁ ଆଜି ପଞ୍ଜାବର ଜିରକପୁରରେ ଭାରତୀୟ କ୍ରୀଡ଼ା ପ୍ରାଧିକରଣ ର ନୂତନ ଆଞ୍ଚଳିକ କେନ୍ଦ୍ର ଉଦଘାଟନ କରିଛନ୍ତି, ଯାହା ବର୍ତ୍ତମାନ ଉତ୍ତର ଭାରତ ପାଇଁ ଏକ ପ୍ରମୁଖ ସାଇ କେନ୍ଦ୍ର ଭାବରେ କାର୍ଯ୍ୟ କରିବ ।
କାର୍ଯ୍ୟକ୍ରମ ଅବସରରେ ନୂତନ କେନ୍ଦ୍ରର ପ୍ରଶିକ୍ଷକ ଏବଂ ପ୍ରଶିକ୍ଷଣ ନେଉଥିବା କ୍ରୀଡାବିତମାନଙ୍କୁ ଅଭିନନ୍ଦନ ଜଣାଇବା ସହ ମନ୍ତ୍ରୀ ଶ୍ରୀ ରିଜିଜୁ କହିଛନ୍ତି ଯେ, ଥରେ କୋଭିଡ-19 ସ୍ଥିତି ସୁଧୁରିବା ପରେ ସେ ବ୍ୟକ୍ତିଗତ ଭାବରେ ଏହି କେନ୍ଦ୍ର ପରିଦର୍ଶନ କରିବେ ।
“ଭାରତର ଉତ୍ତରାଞ୍ଚଳ ଜମ୍ମୁ କଶ୍ମୀର ଏବଂ ଲେହ ଠାରୁ ହିମାଚଳ ପ୍ରଦେଶ ପର୍ଯ୍ୟନ୍ତ ଏକ ବିଶାଳ ଅଞ୍ଚଳକୁ ଆଚ୍ଛାଦିତ କରିଛି ଏବଂ ଭାରତରେ ବିଶ୍ୱସ୍ତରୀୟ କ୍ରୀଡା ସୁବିଧା ନିର୍ମାଣ ଲକ୍ଷ୍ୟରେ ଆମେ ଏହି ଅଞ୍ଚଳରେ ଅନେକ ଭିତ୍ତିଭୂମି ବିକଶିତ କରୁଛୁ । ବିଶେଷକରି ଆମର ଯୁବ କ୍ରୀଡାବିତମାନଙ୍କୁ ଧ୍ୟାନରେ ରଖି ଏହା କରାଯାଉଛି, ଯେଉଁମାନେ ଏହି ଦେଶର ଭବିଷ୍ୟତ ଅଟନ୍ତି ଏବଂ ଭାରତକୁ ଏକ କ୍ରୀଡ଼ା ରାଷ୍ଟ୍ରରେ ପରିଣତ କରିବାରେ ସେମାନଙ୍କର ପ୍ରମୁଖ ଭୂମିକା ରହିବ,” ବୋଲି ଶ୍ରୀ ରିଜିଜୁ କହିଛନ୍ତି ।
ଜିରକପୁର ଆଞ୍ଚଳିକ କେନ୍ଦ୍ରର ପ୍ରଶାସନିକ ବ୍ଲକକୁ କେନ୍ଦ୍ରୀୟ ଲୋକ ନିର୍ମାଣ ବିଭାଗ  ନିର୍ମାଣ କରିଛି ଏବଂ ଖୁବଶୀଘ୍ର ଅନ୍ୟାନ୍ୟ କ୍ରୀଡା ସୁବିଧା ମଧ୍ୟ ଏହି କେନ୍ଦ୍ରରେ ଯୋଡାଯିବ ।
ଏହି ଭର୍ଚୁଆଲ ଉନ୍ମୋଚନ ସମାରୋହରେ ପଞ୍ଜାବ କ୍ରୀଡ଼ା ନିର୍ଦ୍ଦେଶକ ଶ୍ରୀ ଡିପିଏସ୍ ଖରବନ୍ଦା, ସାଇର ମହାନିର୍ଦ୍ଦେଶକ ଶ୍ରୀ ସନ୍ଦୀପ ପ୍ରଧାନ, ସଚିବ ଶ୍ରୀ ରୋହିତ ଭରଦ୍ୱାଜ, ସାଇର ବିଭିନ୍ନ ଆଞ୍ଚଳିକ ନିର୍ଦ୍ଦେଶକ, ପ୍ରଶିକ୍ଷକ ଏବଂ କ୍ରୀଡାବିତଙ୍କ ସମେତ 300ରୁ ଅଧିକ ଅଂଶଗ୍ରହଣକାରୀ ଏହି କାର୍ଯ୍ୟକ୍ରମରେ ସାମିଲ ହୋଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଅକ୍ଟୋବର ୧୫ ତାରିଖରେ ଦେଶର ସାତଟି ନୂତନ ପ୍ରତିରକ୍ଷା କମ୍ପାନୀକୁ ଦେଶକୁ ଉତ୍ସର୍ଗ କରିବା ଅବସରରେ ଭିଡିଓ କନଫରେନ୍ସିଂ ମାଧ୍ୟମରେ ସମ୍ବୋଧନ କରିବେ
ବିଜୟାଦଶମୀର ଶୁଭ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର ୧୫ତାରିଖ ଅପରାହ୍ନ ପ୍ରାୟ ୧୨ଟା ୧୦ ମିନିଟ୍ ସମୟରେ ପ୍ରତିରକ୍ଷା ମନ୍ତ୍ରଣାଳୟ ଦ୍ୱାରା ଆୟୋଜିତ ଏକ କାର୍ଯ୍ୟକ୍ରମରେ ଭିଡିଓ ବାର୍ତ୍ତା ପ୍ରଦାନ କରିବେ, ଯାହା ସାତୋଟି ନୂତନ ପ୍ରତିରକ୍ଷା କମ୍ପାନୀକୁ ଦେଶକୁ ଉତ୍ସର୍ଗ କରିବ ।
ଏହି ଅବସରରେ ପ୍ରତିରକ୍ଷା ମନ୍ତ୍ରୀ, ପ୍ରତିରକ୍ଷା ରାଷ୍ଟ୍ରମନ୍ତ୍ରୀ ଏବଂ ପ୍ରତିରକ୍ଷା ଶିଳ୍ପ ସଙ୍ଗଠନର ପ୍ରତିନିଧିମାନେ ଉପସ୍ଥିତ ରହିବେ ।
୭ ଟି ନୂତନ ପ୍ରତିରକ୍ଷା କମ୍ପାନୀ ବିଷୟରେ :
ଦେଶର ପ୍ରତିରକ୍ଷା ପ୍ରସ୍ତୁତିରେ ଆତ୍ମର୍ନିଭରଶୀଳତା ପାଇଁ ଏକ ପଦକ୍ଷେପ ଭାବରେ ଯୁଦ୍ଧାସ୍ତ୍ର କାରଖାନା ବୋର୍ଡକୁ ଏକ ସରକାରୀ ବିଭାଗରୁ ସାତଟି ୧୦୦% ସରକାରୀ ମାଲିକାନା କର୍ପୋରେଟ୍ ସଂସ୍ଥାରେ ପରିଣତ କରିବାକୁ ସରକାର ନିଷ୍ପତ୍ତି ନେଇଛନ୍ତି । ଏହି ପଦକ୍ଷେପ ଉନ୍ନତ କାର୍ଯ୍ୟ ସ୍ୱାଧୀନତା, ଦକ୍ଷତା ଆଣିବ ଏବଂ ନୂତନ ଅଭିବୃଦ୍ଧି ସମ୍ଭାବନା ଏବଂ ନୂତନତ୍ୱକୁ ଉନ୍ମୁକ୍ତ କରିବ ।
ଏଥିରେ ଅନ୍ତର୍ଭୁକ୍ତ ହୋଇଥିବା ସାତଟି ନୂତନ ପ୍ରତିରକ୍ଷା କମ୍ପାନୀଗୁଡ଼ିକ ହେଉଛି: ମୁନିସନ୍ ଇଣ୍ଡିଆ ଲିମିଟେଡ୍ ; ଆରମୋର୍ଡ ଭେଇକିଲ୍ ନିଗମ ଲିମିଟେଡ୍ ; ଆଡଭାନ୍ସ ଉଇପନ ଆଣ୍ଡ ଇକ୍ୟୁପମେଣ୍ଟ ଇଣ୍ଡିଆ ଲିମିଟେଡ୍ ; ଟ୍ରୁପ୍ କମ୍ଫଟ୍ସ ଲିମିଟେଡ୍ ; ଯନ୍ତ୍ର ଇଣ୍ଡିଆ ଲିମିଟେଡ୍ ; ଇଣ୍ଡିଆ ଅପ୍ଟେଲ ଲିମିଟେଡ୍  ଏବଂ ଗ୍ଲାଇଡର୍ସ ଇଣ୍ଡିଆ ଲିମିଟେଡ୍  ।
HS
(
ଶକ୍ତି ମନ୍ତ୍ରଣାଳୟ
କୋଭିଡ-19 ଲକଡାଉନ ପରିପ୍ରେକ୍ଷୀରେ ଶକ୍ତି ମନ୍ତ୍ରୀଙ୍କ ଘୋଷଣା
• ଲକଡାଉନ କାଳରେ କେନ୍ଦ୍ର ଶକ୍ତି ମନ୍ତ୍ରଣାଳୟ ନିଶ୍ଚିତ କରିବ ଅହୋରାତ୍ର ବିଜୁଳି ଯୋଗାଣ
• ପେମେଣ୍ଟ ସିକ୍ୟୁରିଟିରେ ଶତକଡା 50 ଭାଗ ହ୍ରସ
• ବିଦ୍ୟୁତ ସରବରାହ ଲାଇସେନ୍ସ ଓ ଉପଭୋକ୍ତାଙ୍କ ଦେୟ ପଇଠ ଅବଧି ତିନି ମାସ ଲାଗି ସ୍ଥଗିତ
• ଏହିଭଳି ନିର୍ଦ୍ଦେଶ ଜାରି କରିବାକୁ ରାଜ୍ୟମାନଙ୍କୁ ପରାମର୍ଶ
କରୋନା ସଂକ୍ରମଣର ଭୟାଭୟତାକୁ ଦୃଷ୍ଟିରେ ରଖି ଲକଡାଉନ ଘୋଷଣା କରାଯାଇଥିଲେ ମଧ୍ୟ ବିଦ୍ୟୁତ ଉତ୍ପାଦନ, ସରବରାହ, ବଣ୍ଟନ ଓ ଏହାର ପଦ୍ଧତିଗତ କାର୍ଯ୍ୟକ୍ରମରେ ବିଭାଗୀୟ କର୍ମଚାରୀମାନେ ଅହୋରାତ୍ର ଉଦ୍ୟମ ଜାରି ରଖିଛନ୍ତି । ଏଭଳି ଜଟିଳ ପରିସ୍ଥିତିରେ ଶକ୍ତି ମନ୍ତ୍ରଣାଳୟ ଏହାର ସମସ୍ତ ଉପଭୋକ୍ତାମାନଙ୍କୁ ବିଜୁଳି ଶକ୍ତି ଯୋଗାଇବାରେ ପ୍ରତିଶୃତିବଦ୍ଧ ବୋଲି କେନ୍ଦ୍ର ଶକ୍ତି ମନ୍ତ୍ରୀ ଶ୍ରୀ ରାଜ କୁମାର ସିଂ କହିଛନ୍ତି ।
ଶ୍ରୀ ସିଂ କହିଛନ୍ତି ଯେ, ଦେଶର ଶତକଡା 70 ଭାଗ ବିଦ୍ୟୁତ ଶକ୍ତି ତାପଜ ଶ୍ରେଣୀୟ । ସେ ଦୃଷ୍ଟିରୁ ତାପଜ ଶକ୍ତି କେନ୍ଦ୍ରଗୁଡିକୁ କୋଇଲାର ନିରବଚ୍ଛିନ୍ନ ପରିବହନ ଯେପରି ଜାରି ରହେ, ତାଙ୍କ ମନ୍ତ୍ରଣାଳୟ ରେଳ ଓ କୋଇଲା ମନ୍ତ୍ରଣାଳୟ ସହିତ ଯୋଗାଯୋଗରେ ରହିଛି ।
ଲକଡାଉନ ଯୋଗୁଁ ଉପଭୋକ୍ତାମାନେ ବିଦ୍ୟୁତ ବଣ୍ଟନକାରୀ କମ୍ପାନୀଗୁଡିକୁ ସେମାନଙ୍କ ଦେୟ ଯଥା ସମୟରେ ପୈଠ କରିପାରୁନାହାନ୍ତି । ସେ ଦୃଷ୍ଟିରୁ ବଣ୍ଟନକାରୀ କମ୍ପାନୀଗୁଡିକ ବିଦ୍ୟୁତ ଉତ୍ପାଦନ ଓ ସରବରାହ ସଂସ୍ଥାଗୁଡିକୁ ସେମାନଙ୍କର ଧାର୍ଯ୍ୟ ଦେୟ ପୈଠ କରିପାରୁନାହାନ୍ତି । ସେ ଦୃଷ୍ଟିରୁ ଶକ୍ତି ମନ୍ତ୍ରୀ ଶକ୍ତି କ୍ଷେତ୍ରକୁ କେତକ ରିହାତିର ଅନୁମୋଦନ କରିଛନ୍ତି । ପରିବଣ୍ଟନ କମ୍ପନୀଗୁଡିକର ଆର୍ଥିକ ସମସ୍ୟାକୁ ଦୃଷ୍ଟିରେ ରଖି କେତେକ ପଦକ୍ଷେପ ନିଆଯାଇଛି ।
1. ବିଦ୍ୟୁତ ଉତ୍ପାଦନ ଓ ସରବରାହ ସଂସ୍ଥାଗୁଡିକ ସେମାନଙ୍କର ଦେୟ ପୈଠ ନ ହୋଇଥିଲେ ମଧ୍ୟ ବିଦ୍ୟୁତ ଯୋଗାଣ ଅବ୍ୟାହତ ରଖିବେ । ବର୍ତ୍ତମାନର ସଙ୍କଟଜନକ ପରିସ୍ଥିତିରେ ବିଦ୍ୟୁତ ଯୋଗାଣ କୌଣସିମତେ ହ୍ରାସ କରାଯିବ ନାହିଁ ।
2. ଆଗାମୀ 30 ଜୁନ ପର୍ଯ୍ୟନ୍ତ ସିକ୍ୟୁରିଟି ବାବଦ ଅର୍ଥ ଜମା ସ୍ଥିତି ବଳବତ୍ତର ରହିବ ।
3. 3 ମାସର ମହଲତ ଦେବା ପାଇଁ ଏଥିନେଇ କେନ୍ଦ୍ରୀୟ ବିଦ୍ୟୁତ ନିୟାମକ ଆୟୋଗଙ୍କୁ ନିର୍ଦ୍ଦେଶ ମଧ୍ୟ ଦିଆଯାଇଛି । ସେହିଭଳି ନିର୍ଦ୍ଦେଶ ରାଜ୍ୟ ବିଦ୍ୟୁତ ନିୟାମକ ଆୟୋଗଙ୍କୁ ଦେବା ଲାଗି ରାଜ୍ୟ ସରକାରମାନଙ୍କୁ ମଧ୍ୟ ଅନୁରୋଧ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହିମାଳୟ ପରିଚୟ ଥିବା ରାଜ୍ୟଗୁଡିକ ପାଇଁ ପ୍ରଧାନମନ୍ତ୍ରୀଙ୍କ ଦର୍ଶନ ସମ୍ପର୍କିତ ୨୦୦୧ର ଭିଡିଓ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ହିମାଳୟନ ରାଜ୍ୟଗୁଡିକର ବିକାଶ ପାଇଁ ସଂକଳ୍ପ ବଳବତ୍ତର ରହିଛି ।
ହିମାଳୟ ପରିଚୟ ଥିବା ରାଜ୍ୟଗୁଡିକ ପାଇଁ ପ୍ରଧାନମନ୍ତ୍ରୀଙ୍କ ଦର୍ଶନ ଉପରେ ୨୦୦୧ ର ଏକ ଭିଡିଓର ଉତ୍ତରରେ ଶ୍ରୀ ମୋଦୀ ଟୁଇଟ୍ କରିଛନ୍ତି:
“ଏହାକୁ ସେୟାର କରିଥିବାରୁ ଧନ୍ୟବାଦ । ଅନେକ ସ୍ମୃତି ଉଜ୍ଜୀବିତ । ଅବଶ୍ୟ ସଂକଳ୍ପ ସମାନ!”
HS
(